
Parlamentul  României

Camera  Deputaţilor
Comisia pentru sănătate şi familie        Comisia pentru buget, finanţe şi bănci

         Nr.28/28/16.02.2011                                      Nr.22/665/16.02.2011
BIROULUI PERMANENT 
AL 

CAMEREI DEPUTAŢILOR,
Vă înaintăm raportul comun asupra proiectului de Lege privind modificarea alin.(3) al art.257 din Legea nr.95/2006 privind reforma în domeniul sănătăţii (PLx 764/2010), trimis spre dezbatere în fond, în procedură obişnuită, cu adresa PL.x 764 din 29 noiembrie 2010.
În raport de obiectul şi conţinutul său, proiectul de lege face parte din categoria legilor ordinare.
             PREŞEDINTE,                                                 PREŞEDINTE,
         RODICA NASSAR                                           VIOREL ŞTEFAN

Parlamentul  României

Camera  Deputaţilor
Comisia pentru sănătate şi familie        Comisia pentru buget, finanţe şi bănci

       Nr.28/ 28 /16.02.2011                                      Nr.22/665/16.02.2011
RAPORT COMUN
asupra proiectului de Lege privind modificarea alin.(3) al art.257 din Legea nr.95/2006 privind reforma în domeniul sănătăţii 

(PLx 764/2010) 
Cu adresa nr. PL.x 764 din 29 noiembrie 2010, Biroul Permanent, conform art. 95 din Regulamentul Camerei Deputaţilor, republicat, a sesizat pentru examinare în fond, Comisia pentru sănătate şi familie şi Comisia pentru buget, finanţe şi bănci cu proiectul de Lege privind modificarea alin.(3) al art.257 din Legea nr.95/2006 privind reforma în domeniul sănătăţii (Plx 764/2010). 
La întocmirea prezentului raport, în conformitate cu art.97 din Regulamentul Camerei Deputaţilor, Comisiile au avut în vedere:

· avizul favorabil al Consiliului Legislativ transmis cu adresa nr.672/1.06.2010;
· avizul negativ al Comisiei juridice, de disciplină şi imunităţi;
· avizul negativ al Comisiei pentru drepturile omului, culte şi problemele minorităţilor naţionale nr.25/773/15.12.2010;
· punctul de vedere al Ministerului Sănătăţii nr.10090 din 14.02.2011.

Prezentul proiect de Lege are ca obiect de reglementare   modificarea alin.(3) al art.257 din Legea nr.95/2006 privind reforma în domeniul sănătăţii, cu modificările şi completările ulterioare, în sensul diminuării cotei contribuţiei individuale lunare de asigurări sociale de sănătate în cazul persoanelor asigurate care realizează, în acelaşi timp, mai multe venituri de natura celor asupra cărora se calculează această contribuţie, astfel:
· cu 50% pentru cel de-al doilea venit realizat, în cazul persoanelor care au două surse de venituri;
· cu 75% începând cu cel de-al treilea venit realizat, în cazul persoanelor  care au mai mult de două surse de venituri.
Proiectul de lege face parte din categoria legilor ordinare, potrivit art. 73 din Constituţia României, republicată. Proiectul de Lege a fost adoptat de Senat în şedinţa din data de 23 noiembrie 2010. Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru sănătate şi familie şi Comisia pentru buget, finanţe şi bănci  au examinat proiectul de lege în şedinţe separate.

Membrii Comisiei pentru buget, finanţe şi bănci au dezbătut proiectul de lege în şedinţa din 2 februarie 2011 şi au hotărât, cu majoritate de voturi respingerea acestuia. La lucrările comisiei au participat  36  deputaţi, din totalul de 39 membri ai comisiei de buget, finanţe şi bănci. La dezbaterile comisiei a participat în conformitate cu prevederile art.55 din Regulamentul Camerei Deputaţilor, din partea Ministerului Finanţelor Publice, doamna  Tanţi Anghel, director.

Membrii Comisiei pentru sănătate şi familie au dezbătut proiectul de lege în şedinţa din 15.02.2011 şi au hotărât, cu majoritate de voturi, respingerea acestuia. La lucrările comisiei au participat 17 deputaţi din totalul de 17 membri ai comisiei. La dezbaterea proiectului de lege a participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Cristian Anton Irimie, secretar de stat în cadrul Ministerului Sănătăţii.

În urma dezbaterilor, Comisia pentru sănătate şi familie şi Comisia pentru buget, finanţe şi bănci, propun plenului Camerei Deputaţilor respingerea proiectului de lege privind modificarea alin.(3) al art.257 din Legea nr.95/2006 privind reforma în domeniul sănătăţii (Plx 764/2010) pentru următoarele argumente: 
- asigurările sociale de sănătate din România reprezintă principalul sistem de ocrotire a sănătăţii populaţiei, fiind obligatorii şi funcţionează pe baza principiului solidarităţii în colectarea fondurilor. Modificarea şi completarea Legii nr.95/2006, în sensul propus de iniţiatori, ar aduce atingere unuia dintre principiile de bază ale organizării acestui sistem;

          - propunerea legislativă ar avea influenţă negativă asupra bugetului Fondului Naţional Unic de Asigurări Sociale de Sănătate;

- este necesară finalizarea reformei contribuţiilor sociale, care se derulează în prezent şi care are în vedere armonizarea legislaţiei cu privire la unificarea bazei de calcul a contribuţiei sociale, redefinirea competenţelor tuturor instituţiilor implicate în acest proces, precum şi preluarea de către o singură instituţie a activităţii de colectare a tuturor contribuţiilor de asigurări sociale de sănătate.

	PREŞEDINTE,
RODICA NASSAR
	PREŞEDINTE,

VIOREL ŞTEFAN


	SECRETAR,

ION BURNEI
	SECRETAR,

IULIU NOSA


Întocmit,

Florin Danciu – Consilier parlamentar

Cristina Bologan – Consultant parlamentar

Luminiţa Ghiorghiu - Consilier parlamentar

Gica Roşu - Şef Serviciu 
PAGE  
4

_1231913832.unknown

